Dié vrou het sowaar ŉ kat in die sak gekoop | Maroela Media
Dié vrou het sowaar ŉ kat in die sak gekoop
Vlad soos wat hy sonder sy pels gelyk het (links) en toe sy pels ‘n paar dae later uitgegroei het (regs)
JoAnne Dyck het meer as R9 700 vir ŉ kat betaal, omdat sy geglo het dis ŉ sfinkskat, totdat sy ontdek het dis net ŉ gewone huiskat wat geskeer is.
Dyck is een van talle persone wat $700 aan die bedrieër in Alberta, Kanada, vir haar kat betaal het. Die persoon verkoop die katte onder die voorwendsel dat dit opregte sfinkskatte is. Die geskeerde katte lyk aanvanklik soos die sfinksras, maar sodra die pels begin uitgroei, is die eienaars geskok om die waarheid uit te vind.
Die bedrieërs pluk die snorbaarde uit en gebruik ŉ skeermes of haarverwyderingsroom op die babakatjies.
“Ek het gedink die katjie huil omdat hy na sy ma verlang, maar hy was waarskynlik in pyn,” het Dyck aan CBC vertel. Die babakatjie, genaamd Vlad, is by Dyck se huis in Red Deer afgelaai. “Dit het soos ŉ sfinkskat gelyk, want hy was baie maer en sy gesiggie baie hoekig.”
Dyck het egter vinnig opgemerk dat die kat ander optree en nie met haar ander sfinkskatte oor die weg kom nie. Sy het Vlad aan ŉ ander vrou verkoop. “Ons het oor die volgende paar dae gereeld gesels, want hy wou nie kalmeer nie. Sy het hom uiteindelik na die veearts geneem waar die waarheid onthul is.”
Vlad is nou in veilige hande en bly by die vrou wat hom van Dyck oorgekoop het.
Dyck beveel aan dat voornemende kopers die plek besoek waar die katte geteel word. “Indien hulle nie wil hê dat jy hul huis moet besoek nie, is dit waarskynlik ŉ slegte teken.”
[Foto’s] Buitengewone nagdiere opgemerk
[Video] Oulikste selfoondief op heterdaad betrap
Ek dink hierdie mense moet verwolg word. En om n kat se snorbaarde te pluk en verwyderingsroom aan te smeer, gaan mos die pels sensitief maak.
Waar gaan die wereld heen???? Die mensdom breek net af en verwoes en laat onskuldige diertjies die pyn dra.
As dit by geld , ken die men se wreedheid geen perke nie…..
Oooo my magtig moenie laat ek hulle in die hande kry nie! Sal hulle snorbaarde ook uit pluk een vir een!!!
Lisa, ek kan net by voeg. Ek sal dit met ‘n vuur warm “tweaser” uit trek!!!!!!!!!!!!!!!!!!!
Skuus, is Liza
Ek sal sulke mense iets aandoen, kan jy nou meer, ag vader wat nog. Verseker is daardie mense wreedaardig… hulle kry ook mos seer, nee man kom dan sien julle wat maak ons met julle….
skelm en wreed.
Ancara · 2 jaar gelede
Alles gaan net oor Mammon (geld,geld,en nog geld).Sulke mense sal enige iets doen net vir geld.Hulle het geen gewete,jammerte en skaamte nie.Net soos die (mense)wat Renosters skiet.Geen verskil by my nie en die diere ly daaronder.